./data/stoa0275/stoa012/stoa0275.stoa012.opp-lat1.xml
Tertullian
Qua ratione? Qua ethominem  Eadem ergo est et causa ut hominem gestaret Christus Salus hominis fuit causa, scilicet ad restituendum quod perierat Homo perierat, hominem restitui oportuerat  Ut angelum gestaretChristus, nihil tale de causa est  Nam et si angelis perditio reputatur in ignem praeparatum diabolo et angelis eius, nunquamtamen illis restitutio repromissa est  Nullum mandatum de saluteangelorum suscepit Christus a patre  Quod pater neque repromisitneque mandavit, Christus administrare non potuit  Cui igitur reiangelum quoque gestavit, nisi ut satellitem fortem, cum quo salutemhominis operaretur? Idoneus enim non erat dei filius quisolus hominem liberaret, a solo et singulari serpente deiectum Ergo iam non unus deus, nec unus salutificator, si duo salutisartifices, et utique alter altero indigens  An vero ut per angelumliberaret hominem? Cur ergo descendit ad id quod per angelumerat expediturus? Si per angelum, quid et ipse? si per se, quidet angelus? Dictus est quidem magni consilii angelus, id est numtius,officii, non naturae vocabulo  Magnum enim cogitatum patris,super hominis scilicet restitutione, adnuntiaturus saeculo erat  Nonideo tamen sic angelus intellegendus ut aliqui Gabriel aut MichaÃ«l Nam et filius domino vineae mittitur ad cultores, sicut et famuli,de fructibus petitum  Sed non propterea unus ex famulis deputabiturfilius quia famulorum successit officio  Facilius ergo dicam,si forte, ipsum filium angelum, id est nuntium patris, quam angelum in filio  Sed cum de filio ipso sit pronuntiatum: Minuistieum modicum quid citra angelos, quomodo videbitur angelum induisse,sic infra angelos deminutus, dum homo fit, qua caro et anima et filius hominis? qua autem spiritus dei et virtus altissimi,num potest infra angelos haberi, deus scilicet et dei filius?Quanto ergo, dum hominem gestat, minor angelis factus est, tantonon, dum angelum gestat  Poterit haec opinio Hebioni convenire,qui nudum hominem et tantum ex semine David, id estnon et dei filium, constituit Iesum; plane prophetis aliquo gloriosiorem,ut ita in illo angelum fuisse edicat quemadmodum inZacharia  Nisi quod a Christo nunquam est dictum: Et ait mihi angelus, qui in me loquebatur  Sed nec quotidianum illud omniumprophetarum: Haec dicit dominus  Ipse enim erat dominus coramex sua auctoritate pronuntians: Ego autem dico vobis  Quidultra ad haec? Esaiam exclamantem audi: Non angelus neque legatus, sed ipse dominus salvos eos fecit